ด้านนายแพทย์ชาตรี บานชื่น อธิบดีกรมการแพทย์ กล่าวว่า การดำเนินโครงการพัฒนาสุขภาพพระสงฆ์-สามเณรให้ยั่งยืนแบบองค์รวมนั้น จะบริการตรวจสุขภาพทั่วไป ตรวจเลือด ตรวจปัสสาวะ อุจจาระ ตรวจตา ตรวจฟัน และเอ็กซเรย์ปอดทุกราย เพื่อค้นหาความผิดปกติ หากพบจะทำการรักษาฟรี แบ่งออกเป็น 3 ระยะ ระยะที่ 1 นำร่องในวัดในเขตกรุงเทพฯ 28 วัด จำนวน 2,482 รูปขณะนี้อยู่ระหว่างการสำรวจวิเคราะห์สรุปผลข้อมูล ระยะที่ 2 จะขยายผลในวัดในกรุงเทพฯ ที่เหลืออีก 405 วัด จำนวน 15,459 รูป คาดว่าจะแล้วเสร็จในเดือนธันวาคม 2549 นี้ และระยะที่ 3 ดำเนินการในวัดทั่วประเทศ 34,331 วัด จำนวน 315,825 รูป ตลอดปี 2550 โดยในระยะยาวมีแผนที่จะเยี่ยมติดตามประเมินผลวัดละ 2 ครั้ง/ปี และตรวจสุขภาพเป็นประจำทุก 2-5 ปีด้วยทั้งนี้ตามโครงการนี้ ยังได้ให้บริการผ่าตัดเปลี่ยนข้อเข่าเทียม ให้พระสงฆ์ที่อาพาธด้วยโรคข้อเข่าเสื่อมระยะสุดท้าย ซึ่งเป็นโรคที่สร้างความเจ็บปวดทุกข์ทรมาน และเป็นปัญหากับการทำวัตรปฏิบัติ จำนวน 61 ข้อ ขณะนี้ทำการผ่าตัดเปลี่ยนไปแล้ว 5 ข้อ
อธิบดีกรมการแพทย์ท่านใดเป็นผู้ดําเนินโครงการพัฒนาสุขภาพพระสงฆ์-สามเณรให้ยั่งยืนแบบองค์รวม 
นายแพทย์ชาตรี บานชื่น